पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली. केंद्रीय माध्यमिक शिक्षा बोर्ड (सीबीएसई) ने बुधवार को देश भर के मेडिकल कॉलेजों में दाखिले के लिए हुई नीट (नेशनल एलिजिबिलिटी/एंट्रेस टेस्ट यूजी) का परीक्षा परिणाम घोषित कर दिया। इस परीक्षा में 658040 में से 366317 छात्रों ने सफलता हासिल की है। राजस्थान के आयुष गोयल ने 720 में से 691 अंक प्राप्त कर टॉप किया है।
नीट के संयुक्त सचिव जोसफ इमेनुअल ने बताया कि छात्र अपना परिणाम सीबीएसई की वेबसाइट पर देख सकते हैं। उत्तीर्ण छात्र दाखिले के लिए संबंधित संस्थान की फॉर्मेलटिज को पूरा करें। एमबीबीएस या बीडीएस में दाखिले के लिए परीक्षार्थी डीजीएचएस, मेडिकल एजुकेशन डायरेक्टरेट्स ऑफ स्टेट्स, एएफएमसी के इंस्टीट्यूशन और विश्वविद्यालय को देखें।
काउंसलिंग शेड्यूल एमओएचएफडब्ल्यू, मेडिकल एजुकेशन डायरेक्टरेट्स ऑफ स्टेट, एएफएमसी व संबंधित शिक्षण संस्थान और विश्वविद्यालय की वेबसाइट पर उपलब्ध है। काउंसलिंग का आयोजन संबंधित मेडिकल कॉलेज और विश्वविद्यालय अपने नियम व मापदंडों के आधार पर आयोजित करेंगे।
बता दें कि नीट की यह परीक्षा पहले सभी मेडिकल कॉलेजों की 100 फीसदी सीटों के लिए आयोजित की गई थी। लेकिन हाल ही में सुप्रीम कोर्ट ने राज्यों व मेडिकल शिक्षण संस्थानों को अपने स्तर पर भी परीक्षा आयोजन करने की छूट दी थी। इससे इस परीक्षा का महत्व कम हो गया। लेकिन जो कॉलेज व शिक्षण संस्थान नीट के परिणाम को मान्यता देकर छात्रों को दाखिला देना चाहें, वह नीट की पर्सेंटाइल के मुताबिक अपनी सीटें भर सकते हैं।
नीट परीक्षा परिणाम
श्रेणी माक्र्स रेंज क्वालिफाइंग क्राइटेरिया सफल छात्र
सामान्य 691 से 098 50 पर्सेंटाइल 157214
ओबीसी 629 से 081 40 पर्सेंटाइल 149078
एससी 610 से 081 40 पर्सेंटाइल 42234
एसटी 586 से 081 40 पर्सेंटाइल 16518
सामान्य व विकलांग 589 से 089 45 पर्सेंटाइल 432
ओबीसी व विकलांग 491 से 081 40 पर्सेंटाइल 606
एससी व विकलांग 303 से 081 40 पर्सेंटाइल 173
एसटी व विकलांग 297 से 081 40 पर्सेंटाइल 62
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva mar_Deva bho_Deva bho_Deva bho_Deva bho_Deva kas_Deva hin_Deva hin_Deva hin_Deva kas_Deva zho_Hant eng_Latn